รายชื่อตอนในเบ็นเท็น
รายชื่อตอน > ฤดูกาลที่ 3

| ตอนที่ | ชื่อตอน | วันออกอากาศ (สหรัฐอเมริกา) | วันออกอากาศ (ไทย) |
| --- | --- | --- | --- |
| 27 (28) | เบ็น 10,000 (Ben 10000) | 25 พฤศจิกายน ค.ศ. 2006 | 16 ตุลาคม พ.ศ. 2550 |
เบ็น กับ เกวน โดนดึงตัวไปในอนาคตอีก 20 ปี ข้างหน้า ด้วยฝีมือของเกวนในอนาคต ซึ่งเป็นผู้ใช้เวทมนตร์สาว โดยเกวนสาวบอกว่าอยากให้ทั้งคู่มาช่วยแก้วิกฤต ทั้งคู่พบกับเบ็นตอนหนุ่มที่ตอนนี้ร่วมทีมกับหน่วยฮีโร่ผู้พิทักษ์จักรวาล เบ็นตอนนี้สามารถแปลงร่างได้ถึง 10000 ร่างโดยไม่ต้องกลับไปเป็นเบ็น ซึ่งเขาได้เห็นเอเลี่ยนในอนาคตคือ สปิตเตอร์ บัซซ์ช็อค อาร์คติกกัวน่าวิกฤตที่เด็กทั้งสองต้องมาแก้คืออะไร และจะช่วยได้หรือไม่
| 28 (27) | เที่ยงคืนที่วิกลจริต (Midnight Madness) | 2 ธันวาคม ค.ศ. 2006 | 15 ตุลาคม พ.ศ. 2550 |
เบ็นได้ไปดูคณะสะกดจิตของซับลิมิโน่ เจ้าแห่งการสะกดจิต เกวนให้เบ็นไปเป็นอาสาสมัคร แต่แล้วซับลิมิโน่ก็ได้ฝังการสะกดจิตไว้กับอาสาสมัครทุกคน และต้องการจะสร้างนาฬิกาขนาดใหญ่เพื่อจะสะกดจิตคนทั้งโลก
| 29 | การเปลี่ยนแปลงของใบหน้า (A Change of Face) | 9 ธันวาคม ค.ศ. 2006 | 17 ตุลาคม พ.ศ. 2550 |
แม่มดสาว ชาร์ม แคสเตอร์ กลับมาอีกครั้ง คราวนี้หล่อนมาเพื่อต้องการสลับร่างกับ เบน เพื่อใช้พลังของออมิทริกซ์เสริมกับพลังเวทมนตร์ แต่ เกวนเข้ามาช่วย ทำให้ ชาร์ม แคสเตอร์ กับ เกวน สลับร่างกัน เกวนในร่างของ ชาม แคสเตอร์ ถูกจับส่งไปในสถานพินิจ ส่วน ชาร์ม แคสเตอร์ ในร่างของ เกวน ก็พยายามจะปรุงยาเพื่อสลับร่างกับเบนอีกครั้ง โดยเบนกับปู่ ไม่สงสัยเลย เกวนต้องหาทางกลับมาแก้สถานะการณ์ครั้งนี้ให้ได้
| 30 | เมอร์รี่ คริสต์มาส (Merry Christmas) | 11 ธันวาคม ค.ศ. 2006 | 18 ตุลาคม พ.ศ. 2550 |
พวกเบ็น ไปเจอสวนหมู่บ้านฤดูหนาวกลางทะเลทราย ที่นี้เต็มไปด้วยตุ๊กตา เอลฟ์ มิสเตอร์จิงเกิ้ล(หัวหน้ากลุ่มของพวกเอลฟ์)คิดว่าปู่ เป็นซานตาครอสจึงจับตัวปู่ไปเพื่อเป็นผู้นำของพวกเค้า พวกเบ็นตามหาปู่โดยมีเอลฟ์คนหนึ่งเข้ามาช่วย โดยบอกว่าให้รีบออกไปจากที่นี้โดยเร็วก่อนที่จะกลายเป็นเอลฟ์อย่างเค้า เบ็นต้องช่วยปู่ให้ทันก่อนที่ตัวเองจะกลายเป็นเอลฟ์
| 31 | เบ็นวูล์ฟ (Benwolf) | 17 กุมภาพันธ์ ค.ศ. 2007 | 22 ตุลาคม พ.ศ. 2550 |
พวกเบ็น ไป นิว เม็กซิโก ที่นั้นพวกเค้าพบกับมนุษย์หมาป่าออกมาขโมยจานดาวเทียม "เวส" เพื่อนเก่าของปู่ที่เชื่อว่ามันเป็นสัญลักษณ์ของปีศาจที่ชื่อว่าแยนาดูชี่ตามเรื่องเล่าโบราณของหมู่บ้าน และเบ็นก็แอบพบรักหญิงสาวที่เป็นหลานสาวของเวสที่ชื่อว่า ไคน์กรีน (ไคน์) เบ็นโดนมนุษย์หมาป่ากัดและข่วนที่ออมนิทริกซ์ขณะแปลงร่างเป็น ไวลด์ไวน์ ทำให้เมื่อเค้ากับมาเป็นเบ็นร่างเค้ากลายเป็นสีน้ำเงินและเข้าใกล้การเป็นมนุษย์หมาป่าเข้าไปเรื่อยๆ พวกเค้าต้องรีบตามหาตัวมนุษย์หมาป่ามาเพื่อแก้คำสาป
| 32 | เกม โอเวอร์(Game Over) | 24 กุมภาพันธ์ ค.ศ. 2007 | 23 ตุลาคม พ.ศ. 2550 |
เบ็นกับเกวนกำลังแข่งกันเล่นเกม ซูโม่แสลมเมอร์ สแมกดาว อยู่ โดยเมื่อเกวนชนะ เบ็นขี้โกงโดยการแปลงเป็น อัพเกรด แล้วเข้าไปในเกมส์ เพื่อลบคะแนนของเกวน ขณะนั้นเองฟ้าก็ผ่าลงมาที่เครื่อง ทั้งสองคนจึงเข้าไปอยู่ในเกมส์ โดยที่เบ็นไม่สามารถแปลงร่างได้เนื่องจากร่าง เอเลี่ยนทั้งหมดกลายเป็น ไอคอนในเกมส์ไปแล้ว ทั้งสองจึงต้องร่วมมือกับฮีโร่ซูโม่ในเกมส์เพื่อหา ไอเท็มอัพเกรดให้เจอก่อน เกมโอเวอร์
| 33 (34) | บัดดี้วีรบุรุษยอดมนุษย์ต่างดาว (Super Alien Hero Buddy Adventures) | 3 มีนาคม ค.ศ. 2007 | 25 ตุลาคม พ.ศ. 2550 |
เมื่อเอเลี่ยนของเบ็น 3 ตัว ฮีทบลาสท์, โฟร์อาร์มส, และไวลด์มัทท์ ถูกนำไปลอกเลียนแบบสร้างเป็นการ์ตูนแอนิเมชั่นเรื่องบัดดี้วีรบุรุษยอดมนุษย์ต่างดาว เบ็นซึ่งขณะเดียวกันกำลังเข้าเยี่ยมชมโรงถ่ายจึงได้เข้าไปเพื่อจะทวงสิทธิ์ของเอเลี่ยนมา แต่ในขณะเดียวกันก็เกิดเรื่องขัดแย้งกันระหว่างแคงการูคอมมันโดฮีโร่ที่เบ็นชื่นชอบกับผู้เขียนการ์ตูนเรื่องบัดดี้วีรบุรุษยอดมนุษย์ต่างดาว
| 34 (35) | ปิดบังอยู่ข้างใต้ (Under Wraps) | 10 มีนาคม ค.ศ. 2007 | 29 ตุลาคม พ.ศ. 2550 |
แม็กซ์พาเบ็นและเกวนไปทำงานที่ฟาร์ม เพราะเบ็นและเกวนไม่มีความรับผิดชอบต่อหน้าที่ แต่แล้วก็ได้พบกับเอเลี่ยนมัมมี่ที่มาขุดแร่ธาตุคอโรเดียมซึ่งเป็นแร่ธาตุที่มีพลังมหาศาลและทำให้สิ่งมีชีวิตกลายพันธุ์ได้ พวกเบ็นต้องไปหาคอโรเดียมที่เหลือเพื่อไม่ให้มัมมี่ไปเอาคอโรเดียมมากลายพันธุ์คนอื่น
| 35 (36) | ผิดธรรมชาติ (The Unnaturals) | 17 มีนาคม ค.ศ. 2007 | 30 ตุลาคม พ.ศ. 2550 |
พวกเบ็นได้เดินทางไปดูการแข่งกีฬาเบสบอลระหว่างทีมเมืองของเบ็นกับทีมชื่อสไควร์เออร์ ทีมสไควร์เออร์เล่นได้อย่างสมบูรณ์แบบจนผิดปกติ เบ็นสะกดรอยตามทีมสไควร์เออร์และพบว่าพวกเขาเป็นทีมหุ่นยนต์ที่มีเป้าหมายจะสร้างหุ่นประธานาธิบดีและสลับตัวกับตัวจริง
| 36 (33) | ปีศาจสภาพอากาศ (Monster Weather) | 24 มีนาคม ค.ศ. 2007 | 24 ตุลาคม พ.ศ. 2550 |
ผู้ประกาศพยากรณ์อากาศ ใช้หุ่นยนต์ของเค้าในการควบคุมอากาศ แต่เกิดผิดพลาดจากจะทำให้เกิดฝนตกหนัก กลายเป็นปีศาจน้ำเข้ามาโจมตี มหกรรมดนตรีที่ปู่บังคับเบ็นมาดู เบ็นแปลงเป็น ฮีทบลาส เพื่อปราบปีศาจน้ำที่เค้าคิดว่าเป็นเอเลี่ยน และรีบหนีปู่ก่อนออกไปงานซูโม่แสลมเมอร์แทน
| 37 | การกลับมา (The Return) | 7 เมษายน ค.ศ. 2007 | 1 พฤศจิกายน พ.ศ. 2550 |
แม็กซ์พาเบ็นและเกวนมาเยี่ยมชมที่ทำงานเก่าของเขา ขณะเดียวกัน ดร.วิคเตอร์ ลูกน้องของโกสต์ฟรีค จะใช้แผนของโกสต์ฟรีค ที่จะทำให้โกสต์ฟรีคฟื้นคืนชีพและทำให้มนุษย์กลายพันธ์เป็นปีศาจ โดยมีแยนาดูชี่(เอเลี่ยนหมาป่าเผ่าโบโลโบน)และ เอเลี่ยนมัมมี่  เป็นผู้ร่วมแผนการนี้ เมื่อมัมมี่จะเข้าไปทำร้ายแม็กซ์ เบ็น และเกวน เบ็นแปลงร่างเป็นเบ็นมัมมี่จึงเอาชนะมัมมี่ได้ แต่ดร.วิคเตอร์ได้ปรากฏตัวออกมาแล้วล่อเบ็นเข้าไปในกระสวย แต่แม็กซ์และเกวนตามไป ดร.วิคเตอร์ จึงปล่อยกระสวยออกไปยังอวกาศ
| 38 | จงกลัวความมืดซะ (Be Afraid of the Dark) | 14 เมษายน ค.ศ. 2007 | 5 พฤศจิกายน พ.ศ. 2550 |
เมื่อโกสต์ฟรีคคืนชีพ เบ็นจึงต้องแปลงร่างเป็นเกรย์ แมตเตอร์ เพื่อหลบหนี จึงเจอห้องที่ใช้สื่อสารกับห้องเครื่องแล้วบอกแผนการของโกสต์ฟรีคกับเกวน และแม็กซ์ ว่าโกสต์ฟรีคมีแผนการจะให้ ดร.วิกเตอร์ มัมมี่ แยนาดูชี่ ส่งแร่ธาตุคลอโรเดียมขึ้นไปยังสถานีอวกาศ โดยพวกเขาจะใช้แร่ธาตุคลอโรเดียมที่ส่งไปนั้นยิงจากสถานีอวกาศไปยังเครื่องรับส่งดาวเทียมที่ นิว เม็กซิโก(จากตอน เบ็นวูล์ฟ ที่พวกเขาไปพบเครื่องซึ่งเป็นเหตุผลที่ แยนาดูชี ไปขโมยจานดาวเทียม) และแผ่ไปไปทั่วโลก ซึ่งจะทำให้ซึ่งมีชีวิตต่างๆกลายพันธุ์ทั้งหมด รวมถึงถ้าแสงอาทิตย์ถูกบัง มันจะทำให้โกสท์ฟรีคมีพลังมากยิ่งขึ้น พวกเบ็นจึงจำเป็นต้องไปหยุดเครื่องส่งเหล่านั้นให้ได้ก่อนที่มันจะยิงคอลโรเดียมไปยังโลกและทำให้สิ่งมีชีวิตทั้งหมดกลายพันธุ์
| 39 | ผู้มาเยือน (The Visitor) | 21 เมษายน ค.ศ. 2007 | 6 พฤศจิกายน พ.ศ. 2550 |
ไซลีน เอเลี่ยนหญิงที่ตื่นจากการจำศีลที่ขั้วโลก เดินทางมาพบกับออมนิทริกซ์และเปิดเผยว่าเธอเป็นเพื่อนเก่าที่มีสัมพันธ์อันดีกับแม็กซ์ เธอเปิดเผยว่าเธอคือผู้ที่ส่งออมนิทริกซ์มายังโลกเพื่อมอบให้กับแม็กซ์ ทว่าหุ่นดรอยด์ของวิวแก็กซ์ที่ตกลงมายังโลกพร้อมกับเซลีนก็ทำการดูดกลืนยานพาหนะต่างๆเพื่อที่จะชิงออมนิทริกซ์มาจากเบ็น เมื่อหุ่นจับแม็กซ์ไป พวกเบ็นกับเซลีนจึงต้องสงบศึกกันเพื่อช่วยแม็กซ์ออกมา

หมายเหตุ : ตอนที่ 27 กับ 28(ของไทย) และ 33,34,35,36(ของไทย) นั้น จะออกอากาศในตอนที่ 28,27 และ 36,33,34,35  ของสหรัฐอเมริกา